Diari Oficial de la Generalitat Valenciana


Sumari del DOGV 8288, del 07-05-2018 (2018/4312)

RESOLUCIÓ de 27 d'abril de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'exclusió de l'aspirant Rocío Palomino Alba de les proves selectives d'accés al cos superior de gestió d'enginyeria tècnica industrial, A2-09, sector administració especial, torn d'accés lliure i torn de persones amb diversitat funcional, convocatòria 19/15, corresponent a l'oferta d'ocupació pública de 2015 per al personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8288

Data del DOGV
:   07-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4312


Data del document
:   27-04-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 27 d'abril de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'exclusió de l'aspirant Rocío Palomino Alba de les proves selectives d'accés al cos superior de gestió d'enginyeria tècnica industrial, A2-09, sector administració especial, torn d'accés lliure i torn de persones amb diversitat funcional, convocatòria 19/15, corresponent a l'oferta d'ocupació pública de 2015 per al personal de l'Administració de la Generalitat. [2018/4312]  
  
Per Ordre 24/2016, de 21 de juliol, d'aquesta Conselleria (DOGV 7853, 18.08.2016) es van convocar proves selectives d'accés al cos superior de gestió d'enginyeria tècnica industrial, A2-09, sector administració especial, torn d'accés lliure i torn de persones amb diversitat funcional, convocatòria 19/15, corresponent a l'oferta d'ocupació pública de 2015 per al personal de l'Administració de la Generalitat.  
Dins de les condicions generals d'admissió de les persones aspirants, la base 2.1.3 de la convocatòria esmentada exigeix trobar-se en possessió del títol universitari d'Enginyeria Tècnica Industrial, o bé, el títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o complides les condicions per a obtindre'ls abans de la finalització del termini de presentació de sol·licituds i disposar del certificat que ho acredite.  
Per Resolució de 5 d'octubre de 2017 (DOGV 8151, 18.10.2017) es va elevar a definitiva la llista provisional de persones admeses i excloses a les proves selectives de la convocatòria 19/15.  
Advertit del possible incompliment, per part de l'aspirant Rocío Palomino Alba, del requisit de titulació exigit en la convocatòria, l'òrgan tècnic de selecció, en aplicació de la base 9.2, va reclamar a l'aspirant afectada l'aportació de la documentació justificativa corresponent.  
  
Dins del termini concedit en el requeriment, Rocío Palomino Alba aporta còpia compulsada del títol d'Enginyeria Tècnica en Disseny Industrial.  
A la vista de la titulació aportada, l'òrgan tècnic de selecció va dictar proposta d'exclusió de l'aspirant Rocío Palomino Alba del concurs oposició de la convocatòria 19/15.  
La proposta argumenta que el Reial decret 1954/1994, de 30 de setembre, sobre homologació de títols als del Catàleg de Títols Universitaris Oficials, creat pel Reial decret 1497/1987, de 27 de novembre, no estableix l'homologació de l'esmentat títol d'Enginyeria Tècnica en Disseny Industrial amb el títol universitari d'Enginyeria Tècnica Industrial requerit per la convocatòria.  
Vista la proposta d'exclusió formulada per l'òrgan tècnic de selecció i la proposta de resolució de la Direcció General de Funció Pública, de conformitat amb la base 9.2 de l'ordre de convocatòria, resolc:  
  
Excloure l'aspirant Rocío Palomino Alba del procediment de les proves selectives de la convocatòria 19/15, cos superior de gestió d'enginyeria tècnica industrial, ja que no ha acreditat, després del requeriment previ, el compliment del requisit de titulació establit en la base 2.1.3 de la convocatòria.  
Contra la present resolució, que posa fi a la via administrativa, podrà interposar-se potestativament recurs de reposició, en el termini d'un mes, davant l'òrgan que dicta l'acte, de conformitat amb el que disposen els articles 112, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu, en el termini de dos mesos, davant del Jutjat Contenciós Administratiu de València o aquell en la circumscripció del qual tinga el domicili la interessada, en el termini de dos mesos, comptats des de l'endemà de la seua notificació, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercitar-se, si escau, qualsevol altre que s'estime procedent.  
  
València, 27 d'abril de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Estanislao.